La Monciliá
La Monciliá (La Monselie en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Geografia

Comunas vesinas

Perimètre del territòri

Toponimia
Las fòrmas ancianas son La Moncellie, en 1560, La Montcellie, en 1560, la Moncellye, en 1560, La Monseilhe, en 1637, La Monssilie, en 1667, La Moucellie, en 1783, La Mousselie, en 1783, La Monselie (mapa de Cassini), La Moncelie (sègle XIX ?), etc . Lo borg èra pas paròcha davant 1789 . Lo nom, amel sufixe -ia, equivalent de « chas », es probablament basat sus un nom de persona, el-meime resultat possible del latin *monticellum diminutiu de mons. Lo nom èra doncas benleu *Moncel. L'IEO Cantal sap pas se la grafia del nom es La Monselia, La Moncelia o La Monceliá . La prononciacion es [la munʃe'jɔ], a Chaissac, comuna de Vebret, [la munʃi'jɔ], dins la comuna, o [la muʃi'jɔ], al Montelh . La grafia es donc La Monciliá.

Istòria
 La comuna se creèt lo 6 d'abrial 1870, a partir d'Antinhac . La comuna d'Antinhac veniá de la fusion, per ordenança reiala del 19 de julhet 1826, de las comunas creadas del temps de la Revolucion de Muradés, Salsinhac e Vinhonet (lo vialatge del Vinhonet es a costat del borg d'Antinhac). Benleu amb lo meteis territòri, benleu pas exactament, la comuna de La Monselie (nom francés) es lo restabliment de la comuna de Muradés.
 I a pas de vilatge de Muradés. Lo mot Muradés es format del nom del chastèl de Murat e del sufixe -és (de latin -ensem), al sens de « país de Murat ». Lo chastèl de Murat es escrit ara en francés coma le château de Murat-la-Rabbe .

Administracion

 Davant la refòrma cantonala de 2014, aplicada en 2015, la comuna èra del canton de Sanhas; es ara del canton d'Ide.

Demografia

 Las valors de 1793 a 1821 son probablament las de la comuna de Muradés, suprimida en 1826

Luòcs e monuments

Personalitats ligadas amb la comuna

Véser tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal